********

**УДРУЖЕЊЕ СПОРТСКИХ РИБОЛОВАЦА „ДЕЛИБЛАТСКО ЈЕЗЕРО”**

**СПЕЦИЈАЛНИ РЕЗЕРВАТ ПРИРОДЕ „КРАЉЕВАЦ“**

**ПРОГРАМ УПРАВЉАЊА**

**ЗА 2024. ГОДИНУ**

**ДЕЛИБЛАТО, новембар 2023. године**

**Садржај Програма управљања заштићеним подручјем за 2024. годину**

|  |  |  |
| --- | --- | --- |
| **Редни број**  | **САДРЖАЈ**  | **Страна** |
| **I** | **УВОД** | 4 |
| **II** | **ЦИЉЕВИ ЗАШТИТЕ, ОЧУВАЊА, УНАПРЕЂЕЊА И ОДРЖИВОГ КОРИШЋЕЊА ЗАШТИЋЕНОГ ПОДРУЧЈА**  | 4 |
| **III** | **ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ** | 5 |
| **1.** | **Приоритетне мере и активности на управљању природним вредностима** | 5 |
| **2.** | **Приоритетне мере и активности на управљању културно-историјским вредностима** | 8 |
| **3.** | **Управљање природним ресурсима** | 8 |
|  **3.1.** | **Задаци и активности на заштити и управљању шумама** | 8 |
|  **3.2.** | **Задаци и активности на заштити и управљању ловном и риболовном фауном** | 9 |
|  **3.3.** | **Задаци и активности на заштити, развоју и управљању воденим стаништима** | 10 |
|  **3.4.** | **Задаци и активности на заштити, развоју и управљању пољопривредним земљиштем** | 11 |
|  **3.5.** | **Активности на заштити и коришћењу споредних шумских производа** | 12 |
| **IV** | **ПРИОРИТЕТНИ ЗАДАЦИ НАУЧНО-ИСТРАЖИВАЧКОГ И ОБРАЗОВНОГ РАДА** | 12 |
| **V** | **ПЛАНИРАЊЕ, ИЗГРАДЊА И УРЕЂЕЊЕ ПОДРУЧЈА** | 14 |
| **1.** | **Мере и услови** | 14 |
| **2.** | **Активности и учешће Упрвљача на просторном планирању, изградњи и уређењу грађевинског земљишта, инфраструктурног планирања и уређења, изградњи рекреативне инфраструктуре, на санацији подручја итд.** | 14 |
| **VI** | **ПРОМОЦИЈА ВРЕДНОСТИ ЗАШТИЋЕНОГ ПОДРУЧЈА** | 15 |
| **1.** | **Мере и услови** | 15 |
| **2.** | **Задаци на развоју културно-образовних и информативно-пропагандних активности** | 15 |
| **3.** | **Задаци и активности на развоју одрживог туризма** | 16 |
| **3.1.** | **Смернице за развој одрживог туризма** | 16 |
| **3.2.** | **План деловања за заштићено подручје у функцији развоја одрживог туризма и др.** | 17 |
| **VII** | **САРАДЊА**  | 17 |
| **1.** | **Сарадња и партнерство са локалним становништвом** | 17 |
| **2.** | **Сарадња са другим власницима и корисницима непокретности у заштићеном подручју** | 18 |
| **3.** | **Сарадња са невладиним организацијама** | 18 |
| **4.** | **Међународна сарадња** | 18 |
| **5.** | **Организовано и професионално удруживање заштићених подручја Србије и других заинтересованих паркова из окружења** | 18 |
| **6.** | **Сарадња са информативним гласилима и стручним часописима и др.** | 19 |
| **7.** | **Савет корисника** | 19 |
| **VIII** | **ПОСЕБНИ ПОСЛОВИ И ЗАДАЦИ** | 19 |
| **IX** | **ИЗВОРИ ФИНАНСИРАЊА** | 20 |

**I УВОД**

Годишњи програм управљања Специјалним резерватом природе „Краљевац” за 2024. годину доноси се на основу Плана управљања Специјалним резерватом природе „Краљевац” за период 2021.– 2030. годинe. Такође, годишњи програм управљања доноси се на основу плана активности, искустaва на спровођењу досадашњих програма заштите и управљања, кaо и специфичних потреба очувања, унапређeња и промоције природних вредности Резервата.

Законски основ за израду Годишњег програма управљања Специјалним резерватом природе „Краљевац” садржан је у одредби члана 54. Закона о заштити природе („Сл. гласник РС”, број 36/2009, 88/2010, 91/2010-исправка,14/2016, 95/2018 – и др. закон и 71/2021). Непосредан оквир за спровођење Плана управљања Специјалним резерватом природе „Краљевац” садржан је у Уредби о заштити Специјалног резервата природе „Краљевац” („Сл. гласник РС”, 05 broj 110-586/2009).

**II ЦИЉЕВИ ЗАШТИТЕ, ОЧУВАЊА, УНАПРЕЂЕЊА И ОДРЖИВОГ КОРИШЋЕЊА ЗАШТИЋЕНОГ ПОДРУЧЈА**

Oсновни циљеви управљања Специјалним резерватом природе „Краљевац” заснивају се на заштити и очувању природних вредности, укупне биолошке разноврсности, као и задовољaвању научних, образовних, културних, туристичких и рекреативних потреба у складу са начелима заштите природе и одрживог развоја.

Циљеви заштите, очувања, унапређења и одрживог коришћења ресурса у Специјалном резервату природе „Краљевац” јесу:

- eфикасна организацијa управљања и газдовања зaснована нa раду чуварске службе уз стручни нaдзор биолога/еколога;

- заштита и очување биодиверзитета, a нaрочито заштита, очување и унапређење станишта природних реткости и управљање популацијама природних

реткости флорe и фаунe значајних како у националним тако и у међународним оквирима;

 - развијања базе података у функцији управљања, коришћења и праћења стања у циљу дефинисања пројекта активне заштите и очувања заштићеног подручја уз развијање GIS система;

- заштита, очување и унапређeње предеоних вредности подручја, пре свега очување вредних геоморфолошких и хидролошких појава, уз њихово наменско коришћење на принципима одрживог развоја;

- организована и дугорочна научна истраживања у Резервату, укључујући комплексну инвентаризацију флоре и фауне; утврђивање и праћење бројности, густине и динамике популација строго заштићених врста;

- реализацију васпитно-образовних активности за децу, омладину и студенте, као и едукацију локалнoг становништва о природним вредностима Резервата и могућностима развоја органске производње у Резервату;

- уређење простора за туризам и рекреацију и подстицање развоја

туристичких садржаја којима се обезбеђује одрживо коришћење природног

добра уз ефикасну заштиту природних вредности;

* промоција природних вредности Резервата кроз израду, штампање и дистрибуцију промотивног материјала, као медијско приказивање вредности Резервата.

Све активности финансираће се из буџета Републике Србије и буџета АП Војводине, општине Ковин, као и из сопствених прихода Управљача. Све планиране радње и активности спроводиће се уз сагласност и у сарадњи са Министарством заштите животне средине, Покрајинским заводом за заштиту природе и Покрајинским секретаријатом за урбанизам и заштиту животне средине.

**III ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ**

1. **Приоритетне мере и активности на управљању природним вредностима**

Чување и праћење стања у СРП „Краљевац“ је континуирани задатак у циљу превентивне заштите природних и створених вредности. Спроводи га чуварска служба у сарадњи са осталим корисницима простора. Чувар заштићеног подручја надгледа спровођење режима заштите, намену и коришћење површина од стране свих корисника простора, са нагласком на надзор поштовања услова заштите природе. Чувар континуирано кроз теренски дневник извештава о свим променама у резервату, као и о предузетим радњама (прекид или забрана радова, налог за довођење у претходно стање, комуникације са корисницима, надзор спровођења услова заштите природе). Чуварска служба прати стање, саставља записник о недозвољеним радњама управљачу који подноси захтев за покретање прекршајног поступка и координира праћење поштовања услова заштите природе.

Да би сe обезбедила ефикасна организацијa управљања и газдовања Специјалним резерватом природе „Краљевац”, зaснована нa раду чуварске службе, потребно је обезбедити финансијска средства за бруто зараде три чувара, одећу, обућу и пратећу опрему.

Због недовољних финансијских средстава нисмо у могућности да запослимо биолога-еколога током целе године и због тога смо покренули и иницијативу ка Скупштини општине Ковин, како би нам помогла у овоме. За сада стручно лице запошљавамо кроз пројекте који пoкривају хонораре, а поред тога имао споразуме са Биолошким факултетом из Београда и ПМФ-ом из Новог Сада који нам помажу око свих истраживања и праћења стања резервата. Ангажовањем биолога-еколога због рaстућe потребе зa обављањeм послова и задатaкa који проистичу из одредаба Закона о заштити природе („Сл. гласник РС”, број 36/2009, 88/2010 и 91/2010-исправка, 14/2016, 95/2018 – и др. закон и 71/2021) и других европских и међународних прописа, знатно би се побољшало стање резервата. Он би обављало следеће послове и задатке: праћење и унапређење стања заштићеног подручја, истраживање и картирање природних вредности; праћење стања биодиверзитета и предузимање мера и активности на његовом очувању и заштити; сакупљање података о значајним стаништима и спровођење активних мера заштите и мониторингa строго заштићених и заштићених врста биљака и животиња; ревитализацијa станишта и уређењe Резерватa; израда планске документације и вршење стручног надзора над спровођењем програма управљања, односно мера заштите и унапређења Резерватa; израда пројектне документације и реализација пројеката финансираних из средстава ЕУ, страних амбасада и међународних организација за заштиту природе; остваривање сарадње са надлежним министарствима, инспекцијама, стручним и научним организацијама, другим удружењима и друштвима; промоцијa Резерватa и припрема флајера, брошура и других видова информативног деловања; односи са јавношћу (телевизија, интернет), спровођење васпитно-образовног рада, а нарочито организовање и вођење eко-школe за ученике основних и средњих школа, истраживачких и радних кампова зa студенте, презентације и предавања за локално становништво, као и организовање манифестација, као што су Сат за нашу планету, Дан заштите природе Србије, Светски дан заштите животне средине, Eвропски викенд посматрања птица и др.

**1.1. Потребна средства за бруто зараде три чувара**

|  |  |  |  |
| --- | --- | --- | --- |
| **Министарство заштите животне средине** | 2.850.000,00 | **Укупно:** | **3.250.000,00** |
| **Сопствена средства** | 400.000,00 |  |  |

**1.2. Потребна средства за бруто зараду биолога-еколога**

|  |  |  |  |
| --- | --- | --- | --- |
| **Општина Ковин** | 900.000,00 | **Укупно:** | **1000.000,00** |
| **Сопстевена средства** | 100.000,00 |  |  |

**1.3. Потребна средства за три униформе**

|  |  |  |  |
| --- | --- | --- | --- |
| **Министарство заштите животне средине** | 330.000,00 | **Укупно:** | **390.000,00** |
| **Сопствена средства** | 60.000,00 |  |  |

**1.4. Потребна средства за опрему чуварске службе (ГПС уређај)**

|  |  |  |  |
| --- | --- | --- | --- |
| **Покрајински секретариајт за урбанизам и заштиту животне средине** | 50.000,00 | **Укупно:** | **60.000,00** |
| **Сопствена средства** | 10.000,00 |  |  |

Као и до сада, поједине делове пашњака на Спасовини и Обзовику, ревитализоваћемо уз помоћ мотокултиватора. Поред кошења, мотокултиватор ће служити и за одношење покошеног сена, посечених инвазивних дрвенастих врста и сакупљање смећа.

**1.5. Потребна средства за гориво и мазива за мотокултиватор**

|  |  |  |  |
| --- | --- | --- | --- |
| **Сопствена средства** | 50.000,00 | **Укупно:** | **50.000,00** |

Како поседујемо само једно возило, морамо га употребљавати за разне ситуације. Користимо га у редовним контролама, радовима на терену (мониторинзи, праћење стања и др.) и разним другим путовањима.

За возило су потребни одређени трошкови одржавања, као што су: регистрација, резервни делови, гориво, мазиво, сервис и др.

Због ефикасније контроле и праћења стања у резервату, планирамо набавку још два електрична бицикла. Овиме би омогућили брже изласке и покривање већег дела терена у једном дану.

**1.6. Потребна средства за одржавање возила**

|  |  |  |  |
| --- | --- | --- | --- |
| **Министарство зажштите животне средине** | 70.000,00 |  **Укупно:** | **120.000,00** |
| **Сопствена средства** | 50.000,00 |  |  |

**1.7. Потребна средства за набавку два електрична бицикла**

|  |  |  |  |
| --- | --- | --- | --- |
| **Покрајински секретариајт за урбанизам и заштиту животне средине** | 100.000,00 |  **Укупно:** | **150.000,00** |
| **Сопствена средства** | 50.000,00 |  |  |

Због проблема са традиционалним узгојом стоке, планирамо набавку оваца. Набавком тридесетак оваца, које би пребацили локалном узгајивачу, омогућили би испашу на Спасовини током целе године. Планирамо и набаку електричне пастирице како би се чување стада олакшало и сама испаша боље контролисала. Морамо направити тор, кућицу за пастира као и наткривени део у коме ће бити смештено стадо. Све би било израђено од природних материјала и у складу са околином. За све су пре свега потребни услови Завода за заштиту природе и финансијска средства за која планирамо да аплицирамо преко УНДП пројеката.

Пашњак у Обзовику и даље има проблем са дрвенастим инвазивним врстама. Поред тога, планирамо поновно чишћење и уређење појила. Ово би значило, како стоци која се напаса на пашњаку тако и дивљач која долази из оближњег СРП „Делиблатска пешчара“

Места на којима су некада били торови и даље се морају редовно косити и одржавати због појаве корова који ничу због превише азота у земљи, а на истим местима ћемо извршити и сетву беле детелине или друге травне смеше.

**1.8. Потребна средства за ревитализацију пашњака**

|  |  |  |  |
| --- | --- | --- | --- |
| **Покрајинсјки секретаријат за урбанизам и заштиту животне средине** | 100.000,00 | **Укупно:** | **130.000,00** |
| **Сопствена средства** | 30.000,00 |  |  |

Управљање Специјалним резерватом природе „Краљевац” има за циљ очување постојећих природних вредности и унапређење станишта заштићених и строго заштићених врста. Остварење постављеног циља подразумева дугорочно и систематско праћење стања и динамике популација угрожених и строго заштићених врста степских глодара текунице и слепог кучета као резултат предузетих мера ревитализације степско-пашњачких станишта.

У 2024. години потребно је континуирати мониторинг текунице и слепог кучета у циљу праћења стања и динамике популација на оба пашњака, односно ареала распрострањености, густине популације и правца дисперзивне миграције јединки.

Наш задатак је да се пашњаци на Спасовини и Обзовику врате у стање које ће погодовати и поправити тренутну популацију текуница.

**1.9. Потребна средства за мониторинг текунице и слепог кучета**

|  |  |  |  |
| --- | --- | --- | --- |
| **Министарство заштите животне средине** | 100.000,00 | **Укупно:** | **100.000,00** |

1. **Приоритетне мере и активности на управљању културно-историјским вредностима**

На самој обали језера Краљевац налази се српска Православна црква Пренос моштију Светог Николе, која обележава свој дан 22. маја. Тог дана сви мештани и њихови гости уживају у овој прелепој цркви и њеном иконостасу који је насликао Јаков Орфелин. Многи од њих посећују и резерват, а највише су заинтересовани за вожњу чамцима. У селу се налази и румунска Православна црква Света Тројица, која је уједно и сеоска слава. Првог дана славе је увек највећа гужва у резервату.

У трећем степену заштите, покрај пута Делиблато-Мраморак налази се манастир Усековање главе Светог Јована Крститеља. 11.09. се обележава овај црквени празник на коме долазе, не само локални становници, већ и сви верници. Планирамо уређење околине манастира, односно поствљање једног мањег летњиковца поред обале језера, као и довођење уличне расвете.

Заједно са мештанима одржавамо све ове празнике, а трудићемо се да и у наредним годинама одржавамо ову нашу мултиетничку средину.

1. **Управљање природним ресурсима**
	1. **Задаци и активности на заштити и управљању шумама**

У складу са Конвенцијом о биолошкој разноврсности, обавеза је Управљачa да контролише и уклања инвазивне алохтоне дрвенасте и жбунасте врсте биљака које угрожавају природне екосистеме, станишта и аутохтоне биљне врсте. Ове врсте не налазе се само на пашњацима Спасовина и Обзовик, већ и на обали језера и у језеру на плутајућим острвима.

До сада у Резервату забележено је присуство следећих биљних врста: кисело дрво ( *Ailanthus altissima*), јасенолисни јавор (Acer negundo), пенсилванијски јасен (Fraxinus pennsylvanica), сибирски брест (Ulmus pumila), багрем (Robinia pseudoacacia) багремац (Amorpha fruticosa) и жива ограда (Lycium halimifolium). Од почетка управљања покушавамо да смањимо популацију инвазивних врста, а у томе смо највише имали успеха на пашњаку на Спасовини. Овде се само на појединим местима јави по који изданак киселог дрвета, који одмах улањамо и одржавамо станиште под контролом. Проблем са киселим дрветом највећи је на пашњаку у Обзовику и то на граници са СРП „Делиблатска пешчара“. Пенсилванијски јасен највећи проблем ствара у приобалном делу језера и у приватним шумама које се налазе поред језера. Планирамо да организујемо радионицу на којој би локалном становништву објаснили које су и зашто је важно уклонити алохтоне инвазивне врсте биљака. Започели и набавку садница аутохтоних дрвенастих врста.

**2.0. Потребна средства за уклањање инвазивних алохтоних дрвенастих и жбунастих врста биљака**

|  |  |  |  |
| --- | --- | --- | --- |
| **Покрајински секретаријат за урбанизам и заштиту животне средине** | 200.000,00 | **Укупно:** | **250.000,00** |
| **Сопствена средства** | 50.000,00 |  |  |

**3.2.** **Задаци и активности на заштити и управљању ловном и риболовном фауном**

У Специјалном резервату природе „Краљевац”, лов је дозвољен само на просторној целини „Обзовик“ која се налази у зони режима заштите III степена и одвија се у складу са одредбама Закона о дивљачи и ловству („Сл. гласник РС”, број 18/2010) и Ловном основом. Ловци, такође лове и на граници резервата где имају постављене чеке. Ове чеке се налазе на граници другог степена на потезу КО Делиблато, тачније атарском делу Преко рита и Слатине. Управљач има добру сарадњу са Уружењем ловаца и љубитеља природе „Делиблато” из Делиблата, која се пре свега односи на очување и заштиту дивљачи у оквиру Резервата.

Према Закону о заштити и одрживом коришћењу рибљег фонда („Сл. гласник РС”, број 128/2014) и на основу Програма управљања рибарским подручјем „Краљевац” за период 2020. – 2029. године Управљач као корисник Рибарског подручја „Краљевац” је дужан да сачини годишњи програм управљања рибарским подручјем који треба да пружи солидну основу за рационално коришћење природних ресурса и планско газдовање рибљим фондом. И у овој години планирамо наставак сарадње са ПМФ-ом из Новог Сада и са Билошким факултетом из Београда који нам је прошле године урадио мониторинг мргуде (*Umbra krameri*).

Од када је пронађена мргуда (Umbra krameri) врши се стални мониторинг распрострањености и бројности популације који је потребно наставити у 2024. години.

**2.1. Потребна средства за научна истраживања из области ихтиологије, испитивања квалитета воде и мониторинг мргуде**

|  |  |  |  |
| --- | --- | --- | --- |
| **Министарство заштите животне средине** | 100.000,00 | **Укупно:** | **100.000,00** |

 Унапређивање састава фауне риба у водотоку Краљевац је дугорочни циљ у управљању заштићеним природним добром. У овој години планирамо набавку дела опреме за мрест заштићених и строго заштићених врста риба. Опремањем лабораторије оспособили би и разне друге анализе биљног и животињског света који се налази у језеру. Затечено стање је нужно поправити у циљу постизања повољнијег односа аутохтоних насупрот алохтоних врста риба. Посебно треба потенцирати смањивање бројности алохтоних врста које неповољно утичу на укупан састав фауне риба, као што су амур (*Ctenopharyngodon idella*), толстолобик бели (*Hypophthalmichthys molitrix*), толстолобик сиви (*Hypophthalmichthys nobilis*), сребрни караш (*Carassius gibelio*), патуљасти сомић (*Ameiurus nebulosus*), сунчица (*Lepomis gibbosus*) и амурски чебачок (*Pseudorasbora parva*). Предлаже се порибљавање са шараном узрасних категорија од 0+ до 2+ година, укупно 100 кг, као и са постављањем 10 смуђевих гнезда. Такође, неопходно је стабилизовати и омогућити постепени опоравак ретких и строго заштићених врста риба – златног караша (*Carassius carssius*) и лињака (*Tinca tinca*). Порибљавање ће се вршити у периоду март – април или новембр - децембар у зависности од еколошких и хидролошких услова у водотоку и доступности рибе на тржишту.За место порибљавања одређен је потез обале (Калдрма) код Истраживачко-едукативног центра.

**2.2. Потребна средства за набавку опреме за мрест заштићених и строго заштићених врста риба**

|  |  |  |  |
| --- | --- | --- | --- |
| **Сопствена средства** | 30.000,00 | **Укупно:** | **280.000,00** |
| **Средства донација, поклона и помоћи** | 250.000,00 |  |  |

**2.3. Потребна средства за порибљавање**

|  |  |  |  |
| --- | --- | --- | --- |
| **Сопствена средства** | 80.000,00 | **Укупно:** | **80.000,00** |

**3.3.** **Задаци и активности на заштити, развоју и управљању воденим стаништима**

Како највећи део Резервата заузима водоток Краљевац, укупне површинe воденог огледала и трстика (172 хектарa), у оквиру кога се налази највреднији део природног добра обухваћен зоном заштите I степена, неопходно је редовно обављати задатке и активности на заштити, развоју и управљању водама у циљу очувања квалитета воде и природних вредности. Територија СРП „Краљевац“ са околином трпи јак антропогени притисак услед претварања мочварних подручја у пољопривредно земљиште (Bănăduc i sar., 2022). Иначе, ово подручје је окружено великим пољопривредним површинама (Bănăduc i sar., 2022) на којима се се спроводи интензивна употреба вештачких ђубрива, што се одражава на повећање концентрације азота и фосфора у околним воденим екосистемима, у које наведени елементи доспевају процесом спирања земљишта.

Као последица постојања насеља у близини резервата, јавља се бесправна градња на обали језера у ванграђевинском реону, узурпирање делова обале за изградњу молова, директно испуштање или процеђивање отпадних вода из домаћинстава и септичких јама, као и одлагање смећа (СРП ,,Краљевац“, 2021). Последице деловања наведених угрожавајућих фактора огледају се првенствено у загађењу, односно еутрофикацији водених екосистема (СРП ,,Краљевац“, 2021), што може имати далекосежне и негативне последице по биодиверзитет овог подручја.

Природни водоток Краљевца је историјски претрпео снажан антропогени утицај у виду изградње насипа и преливне бране, што је довело до измене хидролошког режима (СРП ,,Краљевац“, 2021; Bănăduc i sar., 2022). Такође, изградња мреже дренажних канала на околним пољопривредним површинама имала је негативно последичан утицај на целокупан водоток Краљевца (СРП ,,Краљевац“, 2021) претворивши га из некада ритског у језерски и каналски екосистем (Bănăduc i sar., 2022).

Значај заштите је очигледан у зони интензивне пољопривреде и сточарства, какав је панонски део Србије, што указује да заштита одабраних подручја и те како може дати резултате у дугорочнијем периоду.

Планирање и имплементација активности са циљем побољшања животних услова на станишту, уз константну едукацију становништва, основни су кораци ка очувању и унапређењу рибљег фонда. Такође, неопходно је и спровођење мера за елиминацију/ублажавање угрожавајућих активности које воде ка сукцесији станишта (као што су нпр. испуштање отпадних вода и бацање чврстог отпада, прекомерно коришћење пестицида и вештачких ђубрива на обрадивим површинама уз водени еко систем, испумпавање воде из каналске мреже за потребе наводњавања обрадивих површина итд.).

Као додатна мера за праћење и очување састава и структуре влажних станишта, предлаже се наставак спровођења биолошког мониторинга на годишњем нивоу.

Значајан сегмент заштите вода је одржавање водног режима водотока Краљевац (минимално 260 cm на мерној летви испред бране) уз коришћење постојеће преливне бране и у сагласности са корисником вода Јавним предузећем „Војводинаводе”. Како би се очувао квалитет воде и природне вредности водотока Краљевац, неопходно је наставити са мониторингом квалитета воде у сарадњи са научним особљем Департмана за биологију и екологију Природно-математичког факултетета Универзитета у Новом Саду и Биолошким факултетом из Београда. Морамо и у овој години наставити праћење стања воде уз помоћ pH метра и оксиметра. Ово ће се урадити на минимум три тачке у трећем степену, две тачке у првом степену и једном тачком у другом степену заштите. Планиране анализе ће се обављати миниму једном недељно, а за све ово потребно је направити детаљну листу узорака.

**3.4. Задаци и активности на заштити, развоју и управљању пољопривредним земљиштем**

Пољопривреда као основна делатност локалног становништва и даље ће бити присутна у Резервату.

У оквиру резервата налазе њиве на површини од око 17%. На њима се претежно гаје ратарске културе и то кукуруз, пшеница, сунцокрет и детелина. Наставићемо организовање радионица и семинара за пољопривреднике и остале кориснике заштићеног подручја. Битно је да се почне са стварањем такозваног зеленог појаса у приобалном делу, односно бафер зоне. Она би у многоме смањила присутност пестицида у води, што би утицало на развиће цијано бактерија које штетно далују на водени живи свет.

**3.5. Активности на заштити и коришћењу споредних шумских производа**

У складу са Уредбом о заштити Специјалног резервата природе „Краљевац” забрањено је сакупљање дивљих биљних и животињских врста (пијавице, пужеви, жабе, лековито биље). Чуварска служба редовним контролама надгледа подручје Резервата да не би дошло до нарушавања прописа.

**IV ПРИОРИТЕТНИ ЗАДАЦИ НАУЧНО-ИСТРАЖИВАЧКОГ И ОБРАЗОВНОГ РАДА**

С обзиром на присутне природне вредности и њихову још увек недовољну истраженост, као и потребу управљања популацијама природних реткости флорe и фаунe значајних како у националним, тако и у међународним оквирима, генерални концепт заштите природе у Специјалном резервату природе „Краљевац” подразумева интердисциплинарна научна истраживања, као и перманентно праћење стања популација строго заштићених и заштићених врста биљака и животиња (мониторинг). До сада су потребна истраживања и мониторинге вршиле стручне особе из разних научних институција са којима имамо дугогодишњу сарадњу коју ћемо наставити и у овој години. Те институције су Биолошки факултет из Београда, ПМФ из Новог Сада, Институт за биолошка истраживања „Синиша Станковић“, Универзитет „Едуконс“ из Новог Сада, Удружење „Хабипрот“.

Радићемо на новим пројектима из облсти заштите природе и заштите животне средине. До сада смо имали добру сарадњу са Београдском отвореном школом, Младим истраживачима Србије и УНДП Србија код којих ћемо и наредне године конкурисати за пројекте везане за заштиту природе и ђивотне средине.

**2.4. Потребна средства за истраживања у СРП „Краљевац“**

|  |  |  |  |
| --- | --- | --- | --- |
| **Сопствена средства** | 100.000,00 | **Укупно:** | **400.000,00** |
| **Средства донација, поклона и помоћи** | 300.000,00 |  |  |

У оквиру образовног рада, Управљач има намеру да у периоду јул – август или септембар 2024. године организује један или два међународна волонтерска кампа. У рад кампова биће укључено и локално становништво (ученици основних и средњих школа, чланови Удружења спортских риболоваца „Делиблатско језеро” и мештани села Делиблато).

Међународни волонтерски камп, који се од 2014. године организује у сарадњи са Младим истраживачима Србије, би се односио нa унапређeњe заштитe и уpeђeње природног добра, нaрoчитo рeвитaлизациjу стaништa (чишћeње и yклaњaње инвaзивних врстa биљака), уређење мобилијара (израда и постављање печурки, клупа и столова), уређење парка за децу, а кроз свакодневни рад учесници кампа би се упознавали са резерватом и његовим вредностима.

**2.5. Потребна средства за реализацију међународног волонтерског кампа (смештај, храна, материјал, гориво)**

|  |  |  |  |
| --- | --- | --- | --- |
| **Млади истраживачи Србије** | 90.000,00 | **Укупно:** | **140.000,00** |
| **Општина Ковин** | 50.000,00 |  |  |

Задњег викенда у мају настављамо организовање теренске наставе у сарадњи са Биолошким факултетом из Београда. На теренској настави би присуствовали студенти који би уз помоћ професора радили и на истраживању СРП „Краљевац“. Горе наведено опремање лабораторије би свакако помогло студентима.

Васпитно-образовни садржаји кроз одговарајућу презентација и популаризацију природног добра и заштиту природе уопште имају своје значајно место у концепту управљања Резерватом. Васпитно-образовнафункција природног добра заснива се на упознавању ученика основних и средњих школа, као и њихових родитеља са присутним природним вредностима, интегралношћу екосистема и лепотом предела у Резервату. Наставићемо организовање „Мале школе хидробиологије“, као и обновити такмичење „Трка за текуницу“ коју ћемо одржати у мају или јуну на пашњаку Спасовина. У досадашњем коришћењу природног добра, ова функција је већ наглашена кроз постојање риболовачког подмлатка, одржавање такмичења у спортском риболову за ученике „Удицом против дроге” сваке године 19. августа, као и одржавање еко-школе за ученике Основне школе „Паја Маргановић” из Делиблата у јуну.

Сарадњу са Средњом стручном школом „Васа Пелагић“ из Ковина започели смо пре три године. Од тада они шаљу своје ђаке, са смера туристичко-хотелијерски техничар, на практичну наставу. Ђаци се могу директно на терену упознати са радом у еко туризму, а касније и применити сва та искуства у пракси.

**2.6. Потребна средства за одржавање такмичења у спортском риболову, Мале школе хидробиологије и Трке за текуницу**

|  |  |  |  |
| --- | --- | --- | --- |
| **Општина Ковин** | 100.000,00 | **Укупно:** | **120.000,00** |
| **Сопствена средства** | 20.000,00 |  |  |

**V ПЛАНИРАЊЕ, ИЗГРАДЊА И УРЕЂЕЊЕ ПОДРУЧЈА**

1. **Мере и услови**

За све радове у границама резервата потребни су нам услови Министарства за заштиту животне средине. У складу са тим условима наставићемо и све планиране радове на изградњи и уређењу подручја.

Због повећаног интересовања за спортским риболовом, створила се потреба отварање нове стазе за спортски риболов. Ова стаза би се налазила у трећем степену заштите и њена дужина би износила око шестотина метара. Неопходно је уклонити растиње и прокрчити пут, а за то је потребно ангажовати механизацију. Стаза не би користила само риболовцима, већ и свим посетиоцима који воле пешачење кроз шуму, а уз саму обалу језера. У овоме је и локално становништво спремно да помогне јер би стаза пролазила поред њихових приватних парцела.

**2.7. Потребна средства за изградњу и уређење стазе**

|  |  |  |  |
| --- | --- | --- | --- |
| **Министарство заштите животне средине** | 100.000,00 | **Укупно:** | **150.000,00** |
| **Сопствена средства** | 50.000,00 |  |  |

1. **Активности и учешће Управљачa на просторном планирању, изградњи и уређењу грађевинског земљишта, инфраструктурног планирања и уређења, изградњи рекреативне инфраструктуре, на санацији подручја итд.**

У циљу подизања атрактивности туристичке понуде Специјалног резервата природе „Kраљевац” и ширег региона у овој години планирали смо чишћење терена за изградњу дечијег игралишта, сађење аутохтоних врста дрвећа и постављање неколико клупа и печурки за одмор. Ово би се урадило у близини језера на крају такмичерске стазе за спортски риболов (калдрма, ил. Маршала Тита). Планирамо да уз помоћ општинске инспекције за саобраћај затворимо ову деоницу пута која се не користи већ неколико година. Уједно би се отворила могућност за уређење дела пешачке стазе једним делом до Спасовине, а другим до Манастира који се налази на путу Делиблато – Мраморак.

**2.8. Потребна средства за чишћење терена, постављање клупа и печурака и мобилијара за игралиште за децу**

|  |  |  |  |
| --- | --- | --- | --- |
| **Покрајински секретаријат за урбанизам и заштиту животне средине** | 200.000,00 | **Укупно:** | **50.000,00** |
| **Сопствена средства** | 50.000,00 |  |  |

**VI ПРОМОЦИЈА ВРЕДНОСТИ ЗАШТИЋЕНОГ ПОДРУЧЈА**

1. **Мере и услови**

Услови за добру промоцију резервата су свакао израда промотивног материјала (брошуре и флајери на српском, румунском и енглеском језику, календари и роковници, мајице). Такође је ту и медијска присутност коју планирамо и у овој години путем сајта <http://srpkraljevac.rs>, као и на друштвеним мрежама. Све активности везане за рад управљача биће пропраћене преко интернет портала, новина, телевизије и радија.

**2.9. Потребна средства за промотивни материјал**

|  |  |  |  |
| --- | --- | --- | --- |
| **Сопствена средства** | 50.000,00 | **Укупно:** | **50.000,00** |

1. **Задаци на развоју културно-образовних и информативно-пропагандних активности**

У 2024. години наставиће се са oрганизовањем културно-образовних и информативно-пропагандних активности са циљем да се локално становништвo, a нарочито ученици основних и средњих школа, студенти биологије, екологије и заштите животне средине, туристи упознају са природним вредностима Резервата и укључе у волонтерске акције уређења и ревитализације станишта природних реткости.

У 2024. годиниУправљач планира да реализује следеће активности:

* 22. март – Светски дан воде – школа риболова за децу;
* 27. март – Сат за нашу планету;
* 11. април – Дан заштите природе Србије - акција чишћења резервата;
* 12.-14. априла – Сомовијада;
* април – октобар – Шаранска и фидер такмичења у пецању;
* 24.-26. маја - теренска настава за студенте Биолошког факултета
* јун – Мала школа хидробиологије и Трка за текуницу за ученике Основне школе „Паја Маргановић” из Делиблата;
* јул – август - септембар – Волонтерски камп;
* 19. август – Такмичењe у спортском риболову за ученике „Удицом против дроге”;
* 11. септембар – Дан усекованијa главе Светог Јована;
* 19.-22. сптембар - Хуманитарни шарански куп;
* 28. септембар - Радионица за локално становништво
* октобар – Европски викенда посматрања птица;
* новембар – Информативна трибина и радионица за подстицање органске производње у Резервату
* 24. новембар - Смуђијада
1. **Задаци и активности на развоју одрживог туризма**
	1. **Смернице за развој одрживог туризма**

У циљу развоја одрживог туризмa, неопходно је подстицати све видове активности усклађене са основном наменом природног добра илити еко-, eтно- и цикло-туризам, као и екскурзијски, рекреациони и манифестациони туризам уз одговарајућу презентацију и промоцију природног добра. Наведени туристички садржаји, кроз сарадњу са Туристичком организацијом општине Ковин, туристичким савезима и организацијама треба да буду усмерени на дуже задржавање туриста на подручју Специјалног резерватa природе „Краљевац”. Унапређивањем развојних функција природног добра, могуће је утицати и на побољшање демографске структуре локалног становништва, односно задржавање младих људи у Делиблату.

Завршетком нове стазе Via Deliblatikum која је направљена преко пројекта BANAT GREEN WAY, створила се могућност о повећању туриста и у наш резерват. Свакако нам иде у корист што је управо наш хостел који се налази у истраживачко едукативном центру обележен као одмаралиште за бициклисте.

Због наведеног, планирамо набавку неколико кануа које би изнајмљивали посетиоцима који хоће да уживају у вожњи језером Краљевац. Овиме би добили додатну услугу, јер многи знају да већ имамо вожњу чамцима на електрични погон и изнајмљивање чамаца за риболов.

**3.0. Потребна средства за набавку кануа**

|  |  |  |  |
| --- | --- | --- | --- |
| **Министарство заштите животне средине** | 50.000,00 | **Укупно:** | **150.000,00** |
| **Покрајински секретаријат за урбанизам и заштиту животне средине** | 50.000,00 |  |  |
| **Сопствена средства** |  50.000,00 |  |  |

* 1. **План деловања за заштићено подручје у функцији развоја одрживог туризма**

У 2023. години планира се реализација следећих активности у функцији развоја одрживог туризма:

* наставак рада туристичког инфо пункта у оквиру Истраживачко-едукативног центра сa следећом туристичком понудом: промотивни материјал (брошуре и флајери на српском, румунском и енглеском језику), еко туре нa српском, енглеском и румунском језику и фото сафари у пратњи водича еколога-биолога и чуварске службе, изнајмљивање чамаца;
* уређeње eдукативне и пешачко-бициклистичке стазe која би се простирала од туристичког инфо пункта до пашњакa „Спасовина” и Манастира „Св. Јован” и даље водила кроз просторну целину „Обзовик” до Специјалног резервата природе „Краљевац”;
* уређење риболовно пешачке стазе која ће се простирати на дужини од шестотина метара у делу трећег степена
* презентацију и промоцију туристистичке понуде Резервата путем јавних гласила (телевизија, новине, интернет), официјалног сајта Резервата и друштвених мрежа, као и кроз учествовање на међународним и националним сајмовима туризма.

**VII САРАДЊА**

1. **Сарадња и партнерство са локалним становништвом**

Партнерство са локалним становништвом реaлизуje сe путем сарадње свих корисника заштићеног природног добра, развијањa свести код локалног становништва о природној вредности Резервата, али и рањивости терена, хидролошких и биоценолошких карактеристика, као и обезбеђивању приоритета локалном становништву у oдрживом коришћењу природних ресурса. Веома добру сарадњу са локалним становништвом имамо у волонтерским акцијама и одржавању и уређењу пашњака. Због недостатка механизације, локално становништво са сопственом механизацијом помаже нам у кошењу пашњака на Спасовини, јер на овом пашњаку не постоји испаша стоке. Помажу нам и у уређењу и одржавању путева који се налазе у заштићеном подручју, као и свих оних путева који су у непосредној близини резервата.

Имамо добру сарадњу са локалном самоуправом и осталим удружењима у оквиру месне заједнице Делиблато и шире општине Ковин. Локалнa самоуправa сваке године финансира eко-школу за ученике Основне школе „Паја Маргановић” из Делиблата, као и такмичењe у спортском риболову „Удицом против дроге” за децу до осмог разреда основне школе . Такође, Управљач има добру сарадњу са удружењима пензионера и љубитеља природе сa територије општине Ковин и рeдовно учествује у организацији излета и манифестација.

1. **Сарадња са другим власницима и корисницима непокретности у заштићеном подручју**

У 2023. години планира се одржавање састанка са власницима приватних парцела које су у границама Резервата како би заједно сачували резерват и радили према Уредби o заштити Специјалног резерватa природе „Краљевац”. Едукација власника је преко потребна како не би угрозили животну средину. Морају знати коме требају да се обрате и шта смеју да раде на њиховим парцелама.

**3. Сарадња са невладиним организацијама**

Сарадњу са невладиним организацијама Управљач има намеру да настави и повећа у 2023. години. Са управљачимa других заштићених подручја заједнички учествујемо на разним манифестацијама, радионицама и семинарима и помажемо једни другима у пословима, како у домену туризма и промоције природних добара, тако и у домену заштите природе. Наставићемо и сарадњу са Туристичком организацијом општине Ковин са којом смо имали неколико учешћа на разним манифестацијама и презентацијама. Од 2014. годинe у сарадњи са Младим истраживачима Србије организујемо међународнe волонтерскe кампoве. Са удружењем ХабиПрот имамо изузетно добру сарадњу у области истраживања инсеката. У прошлој години проширили смо сарадњу и са Београдском отвореном школом и ту сарадњу свакако планирамо да наставимо.

Управљач кao корисник рибарског подручја „Краљевац” спроводи редовну едукацију спортских риболоваца и у сaрaдњи са другим удружењима сa територије општине Ковин организује и учествује у шаранским и фидер такмичењима у пецању. Управљач има добру сарадњу са Удружењем ловаца и љубитеља природе „Делиблато” која се пре свега односи на очување и заштиту дивљачи у оквиру Резервата.

Наставићемо и редовно учешће на састанцима Банатске платформе у сарадњи са Еколошким центром „Станиште“ из Вршца. Платформа је фокусирана на теме које се тичу поглавља 11 (пољопривреда), 12 (ветерина и безбедност хране) и 27 (заштита животне средине), јер су важна за локалне заједнице у Банату. Кроз серију састанака, НВО чланице платформе добијају информације о процесу преговора, размењују мишљења и дају препоруке органима и телима који непосредно учествују у преговорима.

1. **Међународна сарадња**

Најбољу међународну сарадњу имамо са удружењима и клубовима који се баве спортским риболовом. Остварили смо сарадњу и са неколико управљача заштићених подручја, као и са чуварском и спасилачком службом из Румуније са којима можемо учествовати у пројектима прекограничне сарадње.

**5. Организовано и професионално удруживање заштићених подручја Србије и других заинтересованих паркова из окружења**

Чланица смо Асоцијације националних паркова и заштићених поручја Србије и заједно учествујемо на семинарима које асоцијација организује.

Веома добру сарадњу имамо са управљачима ЈП Војводинашуме који су управљачи и СРП „Делиблатска пешчара“ са којом делимо пашњак у Обзовику.

Као и до сада, наставићемо добру сарадњу са свим управљачима како би заједно што боље радили на заштити и очувању биодиверзитета Србије.

**6. Сарадња са информативним гласилима и стручним часописима и др.**

До сада смо имали веома добру сарадњу са националном телевизијом, што планирамо и у овој години. Снимали смо неколико емисија са екипом „ЛОВ И РИБОЛОВ“, која своје емисије приказује управо на РТС-у. Такође, снимили смо неколико емисија и за кабловске телевизије, као што је Балкан трип, али и за неке „YouTube“ канале.

Сарадња са медијима је веома битна за упознавање јавности са природним и створеним вредностима резервата. Ову сарадњу смо проширили са ТВ Панчево, ТВ Хепи,Балкан трип и Студио Б, са којима планирамо да снимимо неколико емисија и у 2024. години.

**7. Савет корисника**

 Савет корисника СРП „Краљевац“ основан је крајем прошле године. У овој години планирамо разне активности у којима ће нам Савет корисника помоћи. Биће нам од велике помоћи у пружању разних нових идеја, сарадњи са корисницима, локалним становништвом и многим другим организацијама.

**VIII ПОСЕБНИ ПОСЛОВИ И ЗАДАЦИ**

Сви планирани послови и задаци у 2024. години обухваћени су претходним ставкама**.**

**IX ИЗВОРИ ФИНАНСИРАЊА**

Да би сe у 2024. години наставила ефикасна организацијa управљања и газдовања Специјалним резерватом природе „Краљевац”Управљач рачуна на средства која додељује Министарство заштите животне средине, Покрајински секретаријат за урбанизам и заштиту животне средине и општина Ковин, као и на сопствени приход који је због лоше економске ситуације из године у годину све мањи.

|  |
| --- |
| **ФИНАНСИЈСКИ ПЛАН ЗА 2023. ГОДИНУ** **- Табела прихода за заштићено подручје Специјални резерват природе ''Краљевац''** |
|   | Извори прихода | Износ у динарима |
| 1 | **Средства Буџета Републике Србије** | **3.600.000,00** |
| 1.1. Министарство заштите животне средине | 3.600.000,00 |
|  |  |
| 2 | **Сопствени приходи**  | **1.230.000,00** |
|  | * 1. Остали приходи (рибарство, туризам)
 | 1.000.000,00 |
|  | * 1. Накнаде
 | 230.000,00 |
| 3 | **Средства општине, донација, поклона** | **1.690.000,00** |
|  | 3.1. Општина Ковин | 1.050.000,00 |
|  | 3.2 МИС | 90.000,00 |
|  | 3.3. Донације | 550.000,00 |
| 4. | **Покрајински секретаријат за урбанизам и заштиту животне средине** | **700.000,00** |
|  **Укупно приходи** | **7.220.000,00** |

|  |  |  |  |  |  |  |
| --- | --- | --- | --- | --- | --- | --- |
|  | **ВРСТЕ РАСХОДА** | **БУЏЕТ РС** | **СОПСТВЕНИ ПРИХОДИ** | **ПРИХОДИ ОД****ОПШТИНЕ, ДОНАЦИЈА, ПОКЛОНА** | **ПОКРАЈИНСКИ СЕКРЕТАРИЈАТ ЗА УРБАНИЗАМ И ЗАШТИТУ ЖИВОТНЕ СРЕДИНЕ** | **УКУПНО** |
|  | **ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ** | **3.600.000,00** | **1.230.000,00** | **1.690.000,00** | **700.000,00** | **7.220.000,00** |
| Бруто зараде чувара заштићеног подручја | 2.850,000,00 | 400.000,00 | 0,00 | 0,00 | 3.250.000,00 |
| Бруто зарада биолога-еколога | 0,00 | 100.000,00 | 900.000,00 | 0,00 | 1.000.000,00 |
| Средства за гориво и мазива за мотокултиватор | 0,00 | 50.000,00 | 0,00 | 0,00 | 50.000,00 |
| Средства за три униформе | 330.000,00 | 60.000,00 | 0,00 | 0,00 | 390.000,00 |
| Средства за одржавање возила | 70.000,00 | 50.000,00 | 0,00 | 0,00 | 120.000,00 |
| Средства за два електрична бицикла | 0,00 | 50.000,00 | 0,00 | 100.000,00 | 150.000,00 |
| Средства за опрему (набавка ГПС уређаја)  | 0,00 | 10.000,00 | 0,00 | 50.000,00 | 60.000,00 |
|
| Средства за ревитализацију пашњака (кошење)  | 0,00 | 30.000,00 | 0,00 | 100.000,00 | 130.000,00 |
| Мониторинг текунице и слепог кучета | 100.000,00 | 0,00 | 0,00 | 0,00 | 100.000,00 |
| Средства за уклањање инвазивних алохтоних дрвенастих и жбунастих врста биљака | 0,00 | 50.000,00 | 0,00 | 200,000.00 | 250.000,00 |
| Истраживања из области ихтиологије, испитивања квалитета воде и мониторинг умбре | 100.000,00 | 0,00 | 0,00 | 0,00 | 100.000,00 |
| Средства за набавку опреме за мрест заштићених и строго заштићених врста риба | 0,00 | 30.000,00 | 250.000,00 | 0,00 | 280.000,00 |
|
| Средства за порибљавање | 0,00 | 80.000,00 | 0,00 | 0,00 | 80.000,00 |
| Средства за истраживања у СРП „Краљевац“ | 0,00 | 100.000,00 | 300.000,00 | 0,00 | 400.000,00 |
|
|
| Средства за реализацију истраживачког кампа (смештај, храна, материјал, гориво) | 0,00 | 0,00 | 140.000,00 | 0,00 | 140.000,00 |
| Средства за одржавање такмичења у спортском риболову и еко-школе  | 0,00 | 20.000,00 | 100.000,00 | 0,00 | 120.000,00 |
| Средства за уређење стаза | 100.000,00 | 50.000,00 | 0,00 | 0,00 | 150.000,00 |
|
| Средства за чишћење терена, постављање клупа и печурака и мобилијара за игралиште за децу | 0,00 | 50.000,00 | 0,00 | 200.000,00 | 250.000,00 |
|
| Набавка кануа | 50.000,00 | 50.000,00 | 0,00 | 50.000,00 | 150.000,00 |
|
|
| Средства за промотивни материјал | 0,00 | 50.000,00 | 0,00 | 0,00 | 50.000,00 |

|  |
| --- |
| **РАСПОДЕЛА ОБЕЗБЕЂЕЊА ПОТРЕБНИХ РАСХОДА У 2024. ГОДИНИ** |
|  | **Врсте расхода** |  |
| **А.** | Расходи који представљају учешће управљача као носиоца пројекта (навести врсту трошкова и број буџетске ставки/е из табеле на коју се расход односи ) | **1.230.000,00** |
| **III** | **ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ** | **910.000,00** |
| 1.1. | Бруто зараде три чувара за 2 месеца | **400.000,00** |
| 1.2. | Бруто зарада биолога-екологa | **100.000,00** |
| 1.3. | Три униформе | **60.000,00** |
| 1.4. | Потребна средства за набавку опреме (GPS)- GPS | **10.000,00**10.000,00 |
| 1.5. | Средства за гориво и мазива за мотокултиватор | **50.000,00** |
| 1.6. | Средства за одржавање возила-регистрација возила- сервис- гориво | **50.000,00**20.000,0010.000,0020.000,00 |
| 1.7. | Набавка два електрична бициклаудео у куповини два бицикла | **50.000,00** |
| 1.8. | Потребна средства за ревитализацију пашњака- гориво и мазива- ланац за моторку- канап за тример | **30.000,00**20.000,005.000,005.000,00 |
| 2.0. | Потребна средства за уклањање инвазивних алохтоних дрвенастих и жбунастих врста биљака- гориво и мазива за машине и алате | **50.000,00**50.000,00 |
| 2.2. | Набавка опреме за мрест заштићених и строго заштићених врста риба | **30.000,00** |
| 2.3. | Порибљавање- млађ шарана | **80.000,00**80.000,00 |
|  |  |  |
| **IV** | **ПРИОРИТЕТНИ ЗАДАЦИ НАУЧНО-ИСТРАЖИВАЧКОГ И ОБРАЗОВНОГ РАДА** | **120.000,00** |
| 2.4. | Истраживања у СРП „Краљевац“ | **100.000,00** |
| 2.6. | Одржавање такмичења у спортском риболову, Мале школе хидробиологије и Трке за текуницу- пехари и медаље- награде (штапови, храна за риболов, дипломе и др) | **20.000,00**10.000,0010.000,00 |
| **V** | **ПЛАНИРАЊЕ, ИЗГРАДЊА И УРЕЂЕЊЕ ПОДРУЧЈА** | **100.000,00** |
| 2.7. | Уређење стаза  | **50.000,00** |
| 2.8. | Чишћење терена, постављање клупа и печурака и мобилијара за игралиште за децу - даске, летве, штафне и др.- боја и лакови- покривка (тегола, лим и др.) | **50.000,00**20.000,005.000,0025.000,00 |
|  |  |  |
| **VI** | **ПРОМОЦИЈА ВРЕДНОСТИ ЗАШТИЋЕНОГ ПОДРУЧЈА** | **100.000,00** |
| 2.9. | Израда промоматеријала | **50.000,00** |
| 3.0. | Набавка кануа | **50.000,00** |
| **Б.** | Расходи који се обезбеђују из других извора (навести врсту трошкова и број буџетске ставки/е на коју се расход односи) | **2.390.000,00** |
| **III** | **ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ** | **1.900.000,00** |
| 1.2 | Бруто зарада биолога-екологa | **900.000,00** |
| 1.4. | Потребна средства за набавку опреме (GPS)- GPS | **50.000,00** |
| 1.7. | Набавка два електрична бициклаудео у куповини два бицикла | **100.000,00** |
| 1.8. | Потребна средства за ревитализацију пашњака- тракторска ротациона коса | **100.000,00**100.000,00 |
| 1.9. | Потребна средства за уклањање инвазивних алохтоних дрвенастих и жбунастих врста биљака- карданска дробилица за гране | **200.000,00**200.000,00 |
| 2.2. | Набавка опреме за мрест заштићених и строго заштићених врста риба | **250.000,00** |
| 2.4. | Истраживање у СРП „Краљевац“ | **300.000,00** |
| **IV** | **ПРИОРИТЕТНИ ЗАДАЦИ НАУЧНО-ИСТРАЖИВАЧКОГ И ОБРАЗОВНОГ РАДА** | **240.000,00** |
| 2.5. | Међународни волонтерски камп- храна и пиће (основне намирнице, вода)- хигијенска средства (тоалет папир, убруси, средства за чишћење и прање, прашак и др)- смештај (струја, телефон)- материјал (рукавице, секире, тестере, виле, лопате, грабуље, стубови, даске, ексери, фарба и др.)- гориво (ауто, трактор)- излет (минибус, водич, улазнице) | **140.000,00**70.000,005.000,005.000,0040.000,0010.000,0010.000,00 |
| 2.6. | Одржавање такмичења у спортском риболову, Мале школе хидробиологије и Трке за текуницу- мајце за учеснике- храна и пиће- прибор за Мале школе хидробиологије (свеске, оловке, папир, маркери, бојице и др.)- пехари, медаље и дипломе | **100.000,00**65.000,0020.000,005.000,0010.000,00 |
| **V** | **ПЛАНИРАЊЕ, ИЗГРАДЊА И УРЕЂЕЊЕ ПОДРУЧЈА** | **200.000,00** |
| 2.8. | Чишћење терена, постављање клупа и печурака и мобилијара за игралиште за децу Мобилијар за дечије игралиштеЉуљашкеТобоганиКућицеКлацкалице | **200.000,00**50.000,0050.000,0070.000,0030.000,00 |
| **VI** | **ПРОМОЦИЈА ВРЕДНОСТИ ЗАШТИЋЕНОГ ПОДРУЧЈА** | **50.000,00** |
| 3.0. | Набавка кануа | **50.000,00** |
|  |  |  |
|  |  |  |
| **В.** | Расходи потраживани од Министарства(навести врсту трошкова и број буџетске ставки/е на коју се расход односи) | **3.600.000,00** |
| **III** | ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ | **2.880.000,00** |
| 1.1. | Бруто зараде три чувара  | **2.850.000,00** |
| 1.3. | Три униформе | **330.000,00** |
| 1.6. | Средства за одржавање возила-гориво | **70.000,00**70.000,00 |
| 1.9. | Мониторинг текунице и слепог кучета- ангажовање стручног лица за мониторинг | **100.000,00**100.000,00 |
| 2.1. | Научна истраживања из области ихтиологије, испитивања квалитета воде и мониторинг мргуде - ангажовање стручних лица за мониторинг | **100.000,00**100.000,00 |
|  |  |  |
| **V** | **ПЛАНИРАЊЕ, ИЗГРАДЊА И УРЕЂЕЊЕ ПОДРУЧЈА** | **100.000,00** |
| 2.7. | Уређење стазеАнгажовање механизације | 100.000,00 |
| **VI** | **ПРОМОЦИЈА ВРЕДНОСТИ ЗАШТИЋЕНОГ ПОДРУЧЈА** | **50.000,00** |
| 3.0. | Набавка кануа | **50.000,00** |
|  |  ***УКУПНО расходи*** | **7.220.000,00** |